Macrovision

Macrovision nyaéta hiji pausahaan nu nyieun rancana panghalang pangrékaman éléktronis, diwangun dina 1983. Ngaran ieu ogé digunakeun pikeun sagala rupa rancana panghalang pangrékaman anu dijieun ku pausahaan ieu.

Sajarah

‘’Macrovision Corporation’’ diwangun dina taun 1983.  Film 1984 "The Cotton Club" mangrupa kasét vidio munggaran anu disandikeun maké téhnologi Macrovision nalika dikaluarkeun dina taun 1985.  Nepi ka ahir 1980-an, kalolobaan studio gedé di Hollywood ngagunakeun téhnologi Macrovision.  Tvhnologi ieu dikembangkeun kana pamuter DVD nalika munggaran dikaluarkeun dina taun 1997.

Macrovision keur vidéo

Kasét vidéo VHS atawa DVD (taya pamuter laserdisc atawa video CD nu nerapkeun ieu) atawa kotak kabel/satelit digital narima stream data nu di-énkode ku Macrovision bakal nyababkeun sét VCR nu ngarékamna gagal (kajaba modél nu kacida heubeulna, VCR nu geus dirombak, atawa parabot kasebut nu geus disatujuan pikeun "kagunaan profésional"). Biasana katempo minangka gambar nu diacak saperti lamun seug tracking-na teu bener, atawa gambarna reup bray tina caang ka poék.

Hal ieu bisa kalaksanakeun ku cara ngasupkeun sinyal salila jangkah layar pareum (vertical blanking interval) tina sinyal vidéo—boh ku jalan direkam langsung sacara fisik kana kaset (kawas dina VHS) atawa dijieun nalika diputer maké chip dina pamuterna (kawas dina DVD) atawa kotak kabel/satelit digital (kawas sakabéh program HDTV nu dirobah kana definisi standar).

NTSC jeung format vidéo lianna neundeun sinyal vidéo minangka “baris-baris.” Porsi baris-baris éta dipaké keur ngawangun gambar nu katempo ku jalan ngarobahna kana layar, tapi aya kurang leuwih 20 tepi ka 40 baris saluareun jangkah nu katempo nu dipaké keur hal nu béda-béda di nagara nu béda-béda, kawas closed captioning.

Rujukan
Fil's FAQ-Link-In Corner: MacroVision FAQ 
MPAA | DVD Frequently Asked Questions
Columbia ISA: Macrovision Details 

Tempo oge
 CSS jeung DeCSS
 Copy prevention
 DRM
 DTCP
 eMeta eRights - Macrovision's access control and commerce solution for digital media
 FLEXlm - Macrovision's computer software license manager
 SafeDisc — Macrovision's CD copy protection scheme
 SafeCast - Macrovision's software copy protection scheme (derived from FLEXlm)

Tumbu luar
Macrovision | Homepage 
Howstuffworks: "How does copy protection on a video tape work?"

Kategori:Digital Rights Management